CELEX: 32018D0925(01)
Language: et
Date: 2018-07-11 00:00:00
Title: Üldkohtu otsus, 11. juuli 2018, menetlusdokumentide e-Curia rakenduse kaudu esitamise ja kättetoimetamise kohta

25.9.2018   
               
               
                  ET
               
               
                  Euroopa Liidu Teataja
               
               
                  L 240/72
               
            
         ÜLDKOHTU OTSUS,
         11. juuli 2018,
         menetlusdokumentide e-Curia rakenduse kaudu esitamise ja kättetoimetamise kohta
         ÜLDKOHUS,
         võttes arvesse kodukorda, eriti selle artikli 56a lõikeid 1, 2 ja 5,
         ning arvestades järgmist:
         
                     (1)
                  
                  
                     Kommunikatsioonitehnoloogia arengut arvestades on välja töötatud veebirakendus, mille abil on võimalik menetlusdokumente elektrooniliselt esitada ja kätte toimetada.
                  
               
                     (2)
                  
                  
                     Nimetatud rakendus, mis põhineb elektroonilisel tuvastamisel kasutajatunnuse ja parooli abil, vastab vahetatud dokumentide ehtsuse, tervikluse ja konfidentsiaalsuse nõudele.
                  
               
                     (3)
                  
                  
                     Arvestades kasu, mida annab selle rakenduse kaudu digitaalsel kujul dokumentide vahetamise kiirus, on muudetud kohustuslikuks kasutada seda Üldkohtu menetluses menetlusdokumentide esitamiseks ja kättetoimetamiseks.
                  
               OTSUSTAB:
         
            Artikkel 1
            Euroopa Liidu Kohtu kohtute ühise veebirakenduse nimega „e-Curia“ abil on võimalik menetlusdokumente käesolevas otsuses ette nähtud tingimustel elektrooniliselt esitada ja kätte toimetada.
         
         
            Artikkel 2
            Rakenduse kasutamine eeldab kasutajakonto avamist ning isikliku kasutajatunnuse ja parooli omamist.
         
         
            Artikkel 3
            Menetlusdokument on e-Curia kaudu esitatud, kui selle esitamiseks on kasutatud esindaja kasutajatunnust ja parooli. Menetlusdokumendi esitamiseks esindaja isikliku kasutajatunnuse ja parooli kasutamine võrdub menetlusdokumendi allkirjastamisega.
         
         
            Artikkel 4
            E-Curia kaudu esitatud menetlusdokumendile tuleb lisada selles märgitud lisad ja nende nimekiri.
         
         
            Artikkel 5
            Menetlusdokumendi esitamise ajaks kodukorra artikli 72 lõike 2 tähenduses loetakse aega, mil esindaja kinnitab selle menetlusdokumendi esitamise.
            Kellaajaks loetakse Luksemburgi Suurhertsogiriigi kellaaega.
         
         
            Artikkel 6
            Menetlusdokumendid, sealhulgas kohtuotsused ja -määrused toimetatakse kasutajakonto omanikele neid puudutavates kohtuasjades kätte e-Curia kaudu.
            Eelmises lõigus silmas peetud kättetoimetatud menetlusdokumentide adressaatidele teatatakse e-posti teel kõikidest e-Curia kaudu neile toimunud kättetoimetamistest.
            Menetlusdokument loetakse kättetoimetatuks hetkel, mil adressaat (esindaja või abistaja) taotleb sellega tutvumist. Tutvumistaotluse puudumisel loetakse menetlusdokument kättetoimetatuks seitsmenda päeva möödumisel e-posti teel teate saatmisele järgnevast päevast.
            Kui poolel on mitu esindajat või advokaati, võetakse tähtaegade arvutamisel arvesse esimese tutvumistaotluse esitamise aega.
            Kellaajaks loetakse Luksemburgi Suurhertsogiriigi kellaaega.
         
         
            Artikkel 7
            Kui tehnilistel põhjustel on menetlusdokumendi e-Curia kaudu esitamine võimatu, peab kasutaja sellest viivitamata teatama Üldkohtu kohtukantseleile e-kirja (GC.Registry@curia.europa.eu) või faksi (+352 43032100) teel, lisades järgmised andmed:
            
                        —
                     
                     
                        dokumendi liik, mida soovitakse esitada;
                     
                  
                        —
                     
                     
                        dokumendi esitamise tähtaeg, kui see on määratletav;
                     
                  
                        —
                     
                     
                        kindlaks tehtud tehnilise probleemi laad, et institutsiooni talitused saaksid kontrollida, kas see on tingitud e-Curia kättesaamatusest.
                     
                  Kui esindaja peab pidama kinni tähtajast, edastab ta dokumendi koopia Üldkohtu kohtukantseleile muu kohase vahendi abil (esitamine paberkandjal või edastamine posti, e-kirja või faksi teel). Sellele edastamisele peab järgnema dokumendi esitamine e-Curia kaudu niipea, kui rakenduse kasutamine on jälle tehniliselt võimalik.
            Pärast esitamistähtaja möödumist e-Curia kaudu esitatud dokumendi vastuvõtmise otsustab kas Üldkohus või president, võttes arvesse teavet, mida dokumendi esitaja on edastanud tõendamaks, et dokumendi tähtaegne esitamine e-Curia kaudu oli tehniliselt võimatu.
            Kui e-Curia kasutamine on tehniliselt võimatu, edastab kohtusekretär kiireloomulistel juhtudel menetlusdokumendid muu kohase vahendi abil. Sellele edastamisele peab järgnema kättetoimetamine e-Curia kaudu niipea, kui rakenduse kasutamine on jälle tehniliselt võimalik.
         
         
            Artikkel 8
            Kohtusekretär kehtestab e-Curia kasutustingimused ja teostab neist kinnipidamise üle järelevalvet. E-Curia kasutamine neid tingimusi rikkudes võib kaasa tuua asjassepuutuva kasutajakonto deaktiveerimise.
            Üldkohus võtab kõik vajalikud meetmed e-Curia igasuguse kuritarvitamise ja väärkasutuse vältimiseks.
            Kasutajale teatatakse e-posti teel kõikidest käesoleva artikli alusel võetud meetmetest, mis takistavad tema konto kasutamist.
         
         
            Artikkel 9
            Käesolev otsus asendab Üldkohtu 14. septembri 2011. aasta otsuse menetlusdokumentide e-Curia rakenduse kaudu esitamise ja kättetoimetamise kohta (1).
         
         
            Artikkel 10
            Käesolev otsus jõustub Euroopa Liidu Teatajas avaldamisele järgneva kolmanda kuu esimesel päeval.
         
         
            Luxembourg, 11. juuli 2018.
            
               
                  Kohtusekretär
               
               E. COULON
            
            
               
                  President
               
               M. JAEGER
            
         
         
            (1)  ELT C 289, 1.10.2011, lk 9.